અત્યારે સ્ટેન્ડ પટ્ટીના કુર્તા સરળતાથી બજારમાં મળી રહે છે અને તમારે તમારી ઇચ્છા મુજબ તૈયાર કરાવવા હશે તો પણ કોઇ પણ ટેલર પાસે તમે તે તૈયાર કરાવી શકશો. સ્ટેન્ડ પટ્ટીના કુર્તા કે ડ્રેસ સાથે ચૂડીદાર વધારે શોભે છે પરંતુ તમે ચેન્જ માટે સાદો પાઇજામો પણ સેટ કરી શકો છો. સાડીમાં પણ જો ખાસ કરીને કોટન સાડી હોય તો તેની સાથે સ્ટેન્ડ પટ્ટીના બ્લાઉઝ ખૂબ જ સરસ લાગે છે. જેનું બોડી હેવી હોય તેના માટે તો સ્ટેન્ડ પટ્ટીના બ્લાઉઝ અને ડ્રેસ ઘણા મદદરૂપ થઈ રહે છે કારણ કે આ પ્રકારની પેટર્નથી ખભાના ભાગે જામેલા ચરબીના થર તેમજ જેના ખભા ભારે હોય તે કવર થઈ જાય છે.